1627թ. վերանորոգվել է Սբ. Էջմիածնի վանքը, վեհարանը, օժանդակ կառույցները և պարիսպը: Իսկ 1926թ. հունվարի 7-ին, երբ պարսից շահ օծվեց Շահսեֆ թագավորը, հիանալի պահ եղավ 100 թուման տուգանքը վերացնելու խնդրանքով հանդես գալու. Էջմիածնի Սուրբ աթոռի համար ծանր բեռ էր 100 թուման տուգանքը, որը պատրաստվում էր վճարել պարսից շահին: Խոջա Նազարը, որ բարեկամ էր Մովսես վարդապետին հանդես եկավ խնդրանքով Շահսեֆ արքային` տալ թագավորական կնիքով հրովարտակ 100 թուման տուգանքը վերացնելու մասին, և Մովսես վարդապետին տալ կաթողիկոսության իշխանություն: Արքան կատարեց հայերի խնդրանքը. «… թող վերացվի 100 թուման տուգանքը, որը մեր թագավորներից է դրված ձեր Էջմիածնի վրա, այլև տրվի հրաման Մովսես վարդապետի կաթողիկոսության` ըստ ամենայն հայոց ազգի խնդրանքի»: